User:Glorieuxmedia

भ्रष्टाचार की जड़

मित्रों जैसा कि आप सभी जानते हैं कि भ्रष्टाचार एक विश्व व्यापी समस्या है सरकार की सारी योजनाएं भ्रष्टाचार की बलि चढ़ जाती है आम जनमानस तक इनका लाभ बहुत कम ही पहुंच पाता है ।

लेकिन भ्रष्टाचार अब इस कदर बढ़ चुका है छोटा बड़ा अमीर गरीब बच्चे युवा बृद्ध स्त्रियां पुरूष सब भ्रष्ट होते जा रहे हैं।इसे कलियुग के प्रभाव भी माना जा सकता है । परन्तु इसका मूल कारण मानव समुदाय का आर्थिक विकास को ही सर्वोच्च मानना है।

आज के युग में आर्थिक विकास को ही विकास समझा जाता है। शारीरिक बौद्धिक आध्यात्मिक चारित्रिक मानसिक व्यवहारिक कलात्मक विकास के बारे में लोगों का ज्ञान शून्य हो गया है। अतः लोग अत्यधिक धन एकत्र करने की होड़ मे भ्रष्टाचार का सहारा लेते हैं और फिर इस दलदल में फंसते ही चले जाते हैं।

अब यह सिद्ध हुआ कि भ्रष्टाचार की जड़ अत्यधिक धन एकत्र करने का लालच है। अब इस बीमारी का इलाज क्या है? लालच का इलाज है सन्तोष जो सिर्फ अध्यात्म से ही सम्भव है।

अब अध्यात्म तो कहीं पढ़ाया नहीं जाता। ये तो अब संस्कारों के माध्यम से भी नही मिलता अतः भ्रष्टाचार का दिनोदिन बढ़ना एक आम बात हो गयी है।

भ्रष्टाचार को पुलिस प्रशासन के द्वारा रोका जाना भी सम्भव नहीं है कानून भी कुछ नहीं कर सकता क्योंकि यह वहां भी बहुतायत से पाया जाता है।

इसे रोकने के लिए अध्यात्म की शिक्षा संस्कारों की शिक्षा धार्मिक शिक्षा अनिवार्य है जो विज्ञान के युग मे कहीं दृष्टिगोचर नहीं हो रही है। अगर अध्यात्म को बढ़ावा दिया जाय तो भ्रष्टाचार समूल नष्ट किया जा सकता है।

-प्रताप मिश्रा